Document ID: /roh_data/filtered/fineweb-2-filterrobots_roh.jsonl.gz/31523

Per las mesiras da spargn dettia quai 2 raschuns. D'ina vart saja quai la taglia sin la plivalur, da l'autra vart las autas contribuziuns che van ad emetturs privats, communitgescha la SRG SSR.
La taglia sin plivalur
L'avrigl aveva il Tribunal federal decis che la SRG stoppia surpigliar la taglia sin la plivalur e betg pli ils consuments. A la SRG SSR custa quai annualmain 35 milliuns francs.
Dapli daners per ils privats
Il Departement federal per ambient, traffic, energia e communicaziun ha annunzià d'augmentar la cumpart per ils emmeturs privats a las entradas da taxas. Quai sminueschia las entradas da la SRG SSR.
Per RTR munta quai mesiras da spargn da 600’000 francs, per SRF 12 milliuns. I saja da quintar cun scursanidas dal program e reducziuns da plazzas.
RR novitads 11:00